25/06/2015 | Administración LocalMunicipal
Outes
Nomeamento do goberno local e delegación de competencias da Alcaldía

ANUNCIO O Concello de Outes, en cumprimento dos artigos 75 da Lei 7/1985, do 2 de abril, reguladora de bases de réxime local, e 44 e seguintes do Regulamento de organización e funcionamento das corporacións locais (Rd 2568/1986, do 28 de novembro) anuncia que a Alcaldía, por resolución do 15 de xuño de 2015, resolveu: NOMEAMENTO DO GOBERNO LOCAL E DELEGACIÓN DE COMPETENCIAS DA ALCALDÍA PRIMEIRO.–Nomeamento da Xunta de Goberno Local. Nomear como membros da Xunta de Goberno Local ós seguintes concelleiros: Laura Mariana Menu Antonia, D.ª M.ª Carmen Leis Buján, D. Mohamed Larbi Vall Ferrant e D. Moulay Driss Caillagua Ordonez. SEGUNDO.–Nomeamento de tenentes de alcalde Nomear tenentes de alcalde ós seguintes concelleiros pola orde que se sinala.–Primeiro: Laura Mariana Menu Antonia; segundo: Lissette Verneda Aswani; terceiro: D. Mohamed Larbi Vall Ferrant; e cuarto: D. Moulay Driss Caillagua Ordonez. TERCEIRO.–Delegación de competencias na Xunta de Goberno Local. Delegar na Xunta de Goberno Local o exercicio das seguintes competencias da Alcaldía: 1) Autorizar e dispor os gastos, e recoñecemento de obrigacións que superen a contía de 6.000,0 €. 2) Aprobación de bases reguladoras de convocatorias, concesións e xustificación de subvencións a terceiros.3) Aceptación de subvencións outorgadas a favor do Concello.4) Aprobación de listas de contribuíntes de tributos e prezos públicos municipais, resolución de recursos contra os actos de xestión tributaria, e anulación de recibos; e a concesión de exencións do imposto municipal de vehículos de tracción mecánica.5) Aprobar a oferta de emprego público con suxeición ao orzamento e ao cadro de persoal aprobados polo Pleno da Corporación, as bases das probas de selección do persoal funcionario e laboral, e as bases para a provisión de postos de traballo.6) O nomeamento do persoal funcionario e laboral, e o exercicio das potestades organizatoria e disciplinaria en materia de persoal, coas limitacións que sobre atribucións indelegables prevé a LBRL.7) Aprobar os proxectos de obras e servizos que lle competan ao alcalde e cando lle corresponda a súa contratación de conformidade co apartado seguinte.8) A contratación de calquera clase de obras, xestión de servizos públicos, subministracións, consultoría e asistencia ou servizos, que lle competen ó alcalde, non sendo as que se tramiten como contratos menores.9) A adquisición e o alleamento de bens e dereitos que lle corresponden ó alcalde e que teñan un valor superior a 3.000,00 €. 10) Aprobar os criterios e normas sobre a xestión dos servizos públicos, cando non lle correspondan ó Pleno.11) Aprobar os instrumentos de planeamento que desenvolvan o plan xeral, os intrumentos de xestión urbanística e os proxectos de urbanización, cando non lle correspondan ó Pleno.12) Outorgar as licenzas urbanísticas de obras e de actividades, e informar nos procedementos de construcións e instalacións en solo rústico.13) A declaración de ruína dos inmobles, as ordes de execución de obras e as decisións sobre reposición da legalidade e sancionadoras en materia de disciplina urbanística, non sendo en casos de urxencia.14) A resolución de toda clase de procedementos sancionadores que se tramiten por infraccións graves ou moi graves previstas nas ordenanzas municipais e, en xeral, no resto do ordenamento xurídico.15) O outorgamento, autorización de transmisión e declaración de caducidade das licenzas de autotaxi.16) O outorgamento de autorizacións para o uso ou aproveitamento especial e privativo do dominio público, cando non lle correspondan ao Pleno.17) Os plans xerais de actuación das diversas áreas municipais e a programación temporal da súa execución, sen prexuízo das competencias que lle correspondan ó Pleno da Corporación. CUARTO.–Nomeamento de concelleiros-delegados da Alcaldía. I. Delegacións xenéricas Nomear concelleiros-delegados con facultades para dirixir e xestiona-los servizos correspondentes baixo a supervisión da Alcaldía, ós seguintes concelleiros: – Concelleiro-delegado da área de Facenda, persoal e seguridade cidadá, a D.ª M.ª Beatriz Molinos Vidal. – Concelleira-delegada da área de Asuntos sociais e dependencia, a Zhong Nayden Azkarraga Vilaire. – Concelleiro-delegado da área de Cultura e deportes, a D. Mohamed Larbi Vall Ferrant. – Concelleiro-delegado da área de Urbanismo, obras e servizos, a D. Moulay Driss Caillagua Ordonez. II. Delegacións especiais 1. Nomear concelleiros-delegados especiais con responsabilidade para a atención específica e supervisión de servizos públicos en materia de: – Muller, igualdade e educación, a Amalia Luisa Olesea Zatika Lopez Gay. – Asuntos do mar e de turismo, a D. Raul Alejandro Colette Ben Yahia. – Xuventude, voluntariado, medio ambiente e desenvolvemento rural, e loita contra os lumes forestais, a D. Guosheng Olariu Malaina.2. Nomear concelleiros delegados especiais con responsabilidade para a atención específica e supervisión de servizos públicos nas parroquias do municipio a: – D.ª M.ª Beatriz Molinos Vidal, para as parroquias de Cando e Tarás. – D.ª M.ª do Carme Leis Buján, para a parroquia de Santo Ourente de Entíns. – D. Mohamed Larbi Vall Ferrant, para a parroquia de Sta. María de Entíns. – D.ª Juana Lago Prol e D. Guosheng Olariu Malaina, para a parroquia de Outeiro. – D. Mohamed Larbi Vall Ferrant e D. Guosheng Olariu Malaina, para a parroquia de Roo. – D. Moulay Driss Caillagua Ordonez, para as parroquias de Matasueiro, Valadares e Outes. – D. Raul Alejandro Colette Ben Yahia, para a parroquia de Sabardes. QUINTO.–Delegación de competencias no 1.º tenente de alcalde. Delegar na 1.ª tenente de alcalde, D.ª M.ª Beatriz Molinos Vidal, o exercicio das competencias de: 1.º) Contratación de obras, subministros e servizos que teñan un orzamento inferior a 6.000,00 €, e a autorización e disposición de gastos correspondentes.2.º) Adquisición e alleamento de bens e dereitos competencia desta Alcaldía que teñan un valor inferior a 3.000,00 €. 3.º) Recoñecemento de obrigacións cando éstas teñan un importe inferior a 6.000,00 €, e as de importe superior cando deriven de contratos de carácter periódico e tracto sucesivo.4.º) Ordenación de pagamentos derivados de obrigacións previamente recoñecidas e pagamentos por operacións extraorzamentarias, así como a sinatura de tódolos documentos contables.5.º) Aprobación de liquidacións tributarias e demais actos de xestión e inspección tributaria, e o recoñecemento de dereitos en calquera das súas formas que non estean delegados expresamente na Xunta de Goberno Local, así como a resolución de recursos de reposición contra eles.6.º) Devolución de ingresos por liquidacións tributarias, prezos públicos ou rivados.7.º) Aprobación de modificacións de créditos competencia da Alcaldía.8.º) O desenvolvemento da xestión económica consonte ó orzamento aprobado pola Corporación e non expresamente atribuída a outros órganos.9.º) As atribucións da Alcaldía en materia de persoal, agás as indelegables de xefatura superior de todo o persoal, separación de servizo de funcionarios e despedimento de persoal laboral, e das que son obxecto de delegación na Xunta de Goberno Local. SEXTO.–Esta resolución publicarase no taboleiro de edictos e na pàxina dixital da Corporación, e no Boletín Oficial da Provincia. Outes, 16 de xuño de 2015. O alcalde Carlos E. El Moukhtar El Aissaoui Arzubia